14. pielikums
Finanšu un kapitāla tirgus komisijas
25.08.2020. normatīvajiem noteikumiem Nr. 138

**Procedūrā par noziedzīgi iegūtu līdzekļu legalizācijas un terorisma
un proliferācijas finansēšanas novēršanas un sankciju riska pārvaldības
iekšējās kontroles sistēmas izveidi un efektīvu darbību iekļaujamā informācija**

Iesnieguma iesniedzējs iesniedz procedūras par noziedzīgi iegūtu līdzekļu legalizācijas un terorisma un proliferācijas finansēšanas (turpmāk – NILLTPF) novēršanas un sankciju riska pārvaldības iekšējās kontroles sistēmas izveidi un efektīvu darbību, kurās iekļauj vismaz tālāk minēto informāciju.

|  |  |  |
| --- | --- | --- |
| Nr. | Iekļaujamā informācija | Informācijas atrašanās vieta iesniegtajā dokumentā, dokumenta nosaukums |
| 1. | Iesnieguma iesniedzēja veiktais un dokumentētais iestādes darbībai un klientiem piemītošo NILLTPF un sankciju risku novērtējums, kurā ņemti vērā arī riski, kas saistīti ar iesnieguma iesniedzēja klientu bāzi, piedāvātajiem produktiem un pakalpojumiem, izmantotajiem pakalpojumu un produktu piegādes kanāliem un darbības un klientu ģeogrāfisko vietu. |  |
| 2. | Iekšējās kontroles sistēmas pasākumi, ko iesnieguma iesniedzējs ir ieviesis vai ieviesīs atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma 7. pantā noteiktajam, lai mazinātu riskus un izpildītu NILLTPF novēršanas normatīvajos aktos noteiktos pienākumus, tostarp iesnieguma iesniedzēja NILLTPF riska novērtēšanas process, politika un procedūras, lai izpildītu klientu identifikācijas, riska novērtējuma un izpētes prasības, kā arī politika un procedūras, lai uzraudzītu klientu darījumus un atklātu aizdomīgus darījumus vai darbības un ziņotu par tiem. |  |
| 3. | To pasākumu un izmantoto informācijas sistēmu risinājumu apraksts, ko iesnieguma iesniedzējs ir ieviesis vai ieviesīs, lai nodrošinātu klienta riska skaitliskā novērtējuma sistēmas izveidi un automatizētu lietošanu, kā arī tās regulāru neatkarīgu izvērtēšanu (auditēšanu).\* |  |
| 4. | Sistēmas un kontroles pasākumi, ko iesnieguma iesniedzējs ir ieviesis vai ieviesīs, lai nodrošinātu, ka tā filiāles un pārstāvji izpilda piemērojamās prasības saistībā ar NILLTPF novēršanu arī tad, ja pārstāvis vai filiāle atrodas citā dalībvalstī. |  |
| 5. | Mehānismi, ko iesnieguma iesniedzējs ir ieviesis vai ieviesīs, lai nodrošinātu, ka tā darbinieki un pārstāvji ir pienācīgi apmācīti par NILLTPF riskiem, normatīvajiem aktiem NILLTPF novēršanas jomā un NILLTPF novēršanas iekšējās kontroles sistēmā paredzētajām darbībām un to izpildi, t.sk. tie prot konstatēt neparasta darījuma pazīmes un aizdomīgus darījumus. |  |
| 6. | Par NILLTPF novēršanas prasību izpildi atbildīgā persona un pierādījumi, ka šīs personas zināšanas par NILLTPF novēršanu ir pietiekamas, lai efektīvi pildītu šā amata pienākumus. |  |
| 7. | Valdes loceklis, kurš pārraudzīs NILLTPF novēršanas jomu. |  |
| 8. | Sistēmas un kontroles pasākumi, ko iesnieguma iesniedzējs ir ieviesis vai ieviesīs, lai nodrošinātu, ka tā izstrādātā politika un procedūras attiecībā uz NILLTPF novēršanu ir aktuālas, efektīvas un piemērotas iesnieguma iesniedzēja izvēlētajam komercdarbības veidam. |  |
| 9. | Sistēmas un kontroles pasākumi, ko iesnieguma iesniedzējs ir ieviesis vai ieviesīs, lai nodrošinātu, ka tā pārstāvji to nepakļauj paaugstinātam NILLTPF riskam. |  |
| 10. | Rokasgrāmata iesnieguma iesniedzēja darbiniekiem par NILLTPF novēršanu. |  |
| 11. | Iesnieguma iesniedzēja noteiktās prasības attiecībā uz Starptautisko un Latvijas Republikas nacionālo sankciju likumā un sankciju riska pārvaldīšanas jomas normatīvajos noteikumos noteikto prasību izpildi. |  |

\* *Aizpilda tikai iesnieguma maksājumu iestādes, elektroniskās naudas iestādes un ārvalsts (nedalībvalsts) elektroniskās naudas iestādes filiāles darbības licences saņemšanai iesniedzējs.*